এবার থেকে বাংলায় মিনি সিরিজ! সৌজন্যে হইচই

ওয়েব ডেস্ক: ২৮ ফেব্রুয়ারি অনুষ্ঠিত হলো ‘গল্পের পার্বণ ১৪৩২ ‘। কী এই অনুষ্ঠান? যেখানে এস ভি এফ এবং হইচইয়ের যৌথ উদ্যোগে ২০২৫ এর সারা বছর কোন কোন ওয়েব সিরিজ এবং সিনেমা রিলিজ হতে চলেছে সেই ঘোষণা করা হলো। আর এবার সেখানেই হইচই এর তরফ থেকে সিনেমা , ওয়েব সিরিজের পাশাপাশি একাধিক নতুন শো য়ের ঘোষণা করা হল। যার মধ্যে এবার হইচইয়ের নয়া সংযোজন মিনি সিরিজ।

কী এই মিনি সিরিজ? মিনি সিরিজ বলতে এক ঘণ্টা কি দুই ঘণ্টার এপিসোড। যেখানে তারকাদের সঙ্গে নিয়ে, অথবা সাধারণ দর্শককে সঙ্গে নিয়ে চালিত হয় টক শো, অথবা মনোরঞ্জকর কোন অনুষ্ঠান। যা সিরিজ, সিরিয়াল, সিনেমার থেকে অনেকটা আলাদা।

আরও পড়ুন: বাংলা ওটিটি পর্দায় এবার ধারাবাহিক!

আর এবার হইচইয়ের উদ্যোগে আসতে চলেছে ৩ টি মিনি সিরিজ। কী কী
নয়নদ্বীপ রক্ষিতের সঙ্গে ‘ সান্ডে আনপ্লাগ ‘।
আমি ও আমার গার্লফ্রেন্ড।
এবং, রান্নার শো ‘ প্লিজ সেফ মি ‘।
নয়নদ্বীপ রক্ষিতের সঙ্গে সরাসরি কথা বলে কলকাতা টিভি অনলাইন। তাঁর নতুন শো সম্পর্কে কী বললেন তিনি। জানুন….

View this post on Instagram

A post shared by Nayandeep Rakshit (@nayandeeprakshit)

তাঁর নতুন শো সম্পর্কে নয়নদ্বীপ জানান, ‘ মিডিল ক্লাস ফ্যামিলির সন্তানদের কাছে এত বড় সুযোগ পাওয়া ভাগ্যের। কারণ, নিজের চেষ্টায় এই প্ল্যাটফর্মে আসতে হয়। অনেক বছর ধরে মুম্বাইতে কাজ করছি। কিন্তু কলকাতার ছেলে আমি, তাই মায়ের সব সময় আমার কাছে প্রশ্ন থাকত, কলকাতার ছেলে হয়ে নিজের বাংলার জন্য কেন কিছু কাজ করছি না? । তবে এবার মনে হয় সেই সুযোগ এসেছে। যে সুযোগ করে দেওয়া হয়েছে হইচই এর তরফ থেকে। আর এই সুযোগ আসার পর সবচেয়ে খুশি হয়েছিল আমার মা। কারণ তিনি সবসময় চান বাড়িতে থেকে আমি কাজ করি। আর এবার হয়তো কলকাতায় যাওয়া আসার পরিমাণটাও বাড়বে।’ বাংলার তরফ থেকে মিনি সিরিজ প্রথম বার আসতে চলেছে, সেই উদ্যোগকে কেমন ভাবে দেখছেন নয়নদ্বীপ? এই প্রশ্ন করা হলে, তিনি জানান, ‘ আজকাল মানুষ শর্ট কন্টেন্ট দেখতে অনেক বেশি ভালোবাসেন। কারণ, সেগুলি খুব তাড়াতাড়ি দর্শকের কাছে পৌঁছে যায়, এবং দর্শক সব সময় ফান কনটেন্ট ভালোবাসেন। হিন্দিতে এই প্রথা কবি প্রচলিত, কিন্তু বাংলায় প্রথমবার আসতে চলেছে, তাই ব্যাপারটা নিয়ে আমি খুব এক্সাইটেড’।

নয়নদ্বীপ জানান ইতিমধ্যেই এই মেনি সিরিজের শো ‘ সান্ডে আনপ্লাগ’ এর শুটিং শুরু হয়ে গিয়েছে। যদিও হইচই এর তরফ থেকে এখনও তারিখ প্রকাশ করা হয়নি কবে থেকে এই সিরিজ দর্শকরা দেখতে পারবেন। কিন্তু আশা করা যাচ্ছে খুব শীঘ্রই দর্শকরা এই মিনি সিরিজ উপভোগ করতে পারবেন।

দেখুন অন্য খবর